9 Rieko madier osegero ode;Osepayo sirnige abiriyo.2 Oseloso ringe maber;Oseruwo divaine;Osechano mesane bende.3 Oseoro jotichne ma nyiriMondo giluong ji ka gin kuonde moting’ore malo e mier:+4 “Ng’ato ang’ata ma ng’eyone tin mondo obi ka.”Owacho ne ng’at ma onge rieko:5 “Bi, icham makatenaKendo imadh divai ma aseruwo.6 We yoreni ma onge rieko mondo ibed mangima;+Wuoth e yor jo ma weche donjonegi.”+7 Ng’at ma rieyo ja ajara kelo wich-kuot kuome owuon,+Kendo ng’at ma siemo jaricho biro hinyore owuon.8 Kik ikwer ja ajara, nono to obiro sin kodi.+Kwer ng’at mariek, to obiro heri.+9 Puonj ng’at mariek, to riekone biro medore.+Puonj ng’at makare, mi enomed puonjore.10 Luoro Jehova e chakruok mar rieko,+Kendo ng’eyo Ng’at Maler Moloyo,+ e winjo tiend wach.11 Nimar kokalo kuoma, ndaloni nobed mang’eny,+Kendo ibiro medi higni e ngimani.12 Ka iriek, riekoni nokonyi in iwuon.To ka ihero ajara, ibiro hinyori iwuon.13 Dhako mofuwo ohero koko.+Riekone tin kendo ok ong’eyo gimoro amora.14 Obet e dhoodeE kom man ka moting’ore malo e dala,+15 Ka oluongo jo ma kadho,Jo ma wuotho tir e yorgi:16 “Ng’ato ang’ata ma ng’eyone tin mondo obi ka.”Owacho ne jo ma onge rieko+ niya:17 “Pi mokwal mit,Kendo chiemo michamo apanda nigi ndhadhu.”+18 To ok ong’eyo ni jo motho ni kanyo,Kendo ni welo mag dhakono ni kuonde matut mag Liel.*+
luo_Latn